‏בפרקים הקודמים:
‏למה בחברה מרגישים צורך לשלוח מרגלים ‏אפילו ללימודי הדת ביום ראשון?
‏כי ניכר שיש בעיר הזו ‏אנשים שלא סומכים אלה על אלה.
‏קאט מונטגומרי מושכת אליה קהל ‏לחורשת עצים.
‏אולי אני צריך להתחיל לשלם לה משכורת.
‏אם אתה לא תספק את הצרכים שלהם, ‏הם יתאספו סביב מישהו שכן יעשה זאת.
‏מישהו שרף את הכנסייה שלי ‏לפני שישה שבועות.
‏מעניין אם אתה יודע מהי הפחית הזו.
‏זה שמן לווייתנים.
‏- נורדיקס בסט, שמן לווייתנים -
‏אני רואה שמצאת ‏את מלאי שמן הלווייתנים שלי.
‏כן, גברתי.
‏רק מתוך סקרנות,
‏לא נתקלים בזה לעתים קרובות בימינו.
‏לא נתקלים בזה בכלל, למעשה.
‏אני צריכה להזמין את זה במיוחד.
‏לייצור הנרות שלך? ‏-כן.
‏כן, זה עסק צדדי קטן שהקמתי ‏אחרי שאיבדתי את בעלי.
‏אני עדיין צריכה להאכיל שלושה פיות. ‏קצבת המוות שלו לא תספיק לנצח.
‏בוודאי מאתגר לטפל ‏בשלושה ילדים בכוחות עצמך.
‏כן. זה מלחיץ לפעמים.
‏אני מניח שזה גם מכעיס.
‏אני לא בטוחה שאני מבינה.
‏את זוכרת טקס הנצחה מיוחד ‏מלפני שישה שבועות, במכרה?
‏כמובן, הוא נערך לזכר הפועלים ‏שאיבדנו בפיצוץ.
‏אבל בחרת שלא להשתתף.
‏בחרתי להתאבל על מות בעלי בפרטיות. ‏זה לא סוד לאנשים שמכירים אותי.
‏או לאנשים שסימנו אותו ‏כערב שבו הכנסייה נשרפה.
‏טוב, אתה יכול להגיד לכומר היקר ‏שלא הצתי את הכנסייה שלו.
‏גברת מונטגומרי, את יכולה להסביר ‏איך פחית שמן לווייתנים כזו בדיוק
‏הגיעה להריסות המבנה השרוף?
‏שמן לווייתנים? ‏השתמשו בו כדי לשרוף את הכנסייה?
‏עושה רושם שכן.
‏אתה מאשים אותי בהצתה, השוטר?
‏לא מאשים. רק שואל כמה שאלות.
‏אני יכול לשמור את הפחית הזו אצלי? ‏-בבקשה.
‏ג'ק. שלום? ג'ק?
‏כמורה, אני לומדת דברים חדשים מדי יום.
‏הילדים הם התלמידים שלי, ‏אבל הם גם המדריכים שלי.
‏הם מלמדים אותי באילו מפתחות להשתמש ‏כדי לפתוח את מנעולי ראשם,
‏וההתלהבות שלהם מדריכה אותי בדרכי.
‏כל אחד מהם יחיד במינו,
‏ואני לומדת לזהות את אלה ‏שצריך לדחוף רחוק יותר ומהר יותר,
‏ואת אלה שזקוקים לסבלנות ולקצב אטי יותר.
‏בוקר טוב.
‏בוקר טוב, אמילי. ‏-בוקר טוב, גברת תאצ'ר.
‏גברת תאצ'ר, אימא שלי ביקשה ‏שתבואי אלינו היום אחרי הלימודים.
‏היא אמרה שזה חשוב מאוד. ‏-בטח, תגיד לה שאבוא.
‏קדימה, כיסים. רוקן אותם ותראה לי מה יש לך.
‏לא קוראים לי "כיסים". ‏-בטח שכן, כיסים.
‏או שאתה תרוקן אותם, ‏או שאני אעשה זאת בשבילך.
‏זה הכול? זה כל מה שיש לך?
‏הכול בסדר פה, אלברט? ‏-גברת תאצ'ר.
‏רק עזרתי לו לאסוף הכול. ‏-נחמד מאוד מצדך.
‏כיוון שאתה להוט כל כך לעזור,
‏אולי תישאר אחרי הלימודים ‏ותעזור לי לנקות את הכיתה?
‏רק התלוצצתי איתו. ‏נכון, כיסים? כלומר, אלברט.
‏אני יודעת בדיוק מה עשית,
‏ולכן אוודא שהניקוי ‏יהיה מהנה בעבורך במיוחד.
‏יש לך עין נהדרת לאיתור אוצרות, אלברט.
‏אם חבריך לכיתה ימשיכו להציק לך, תפנה אליי?
‏כן, גברתי. ‏-בסדר.
‏איך ג'ק תורנטון ‏יכול להאמין לדבר מגוחך כל כך?
‏אם כך, הוא לא אמר לך כלום?
‏לא, אבל אני מבינה עכשיו ‏למה הוא היה גס רוח כל כך אתמול.
‏אני מודה שאחרי מה שקרה במכרה,
‏כעסתי על אלוהים במידה מספקת ‏כדי לרצות לשרוף כנסייה,
‏אבל אני נשבעת שלא עשיתי זאת.
‏מהו המקור לכל החשדות האלה, לדעתך?
‏עושה רושם שהשוטר תורנטון ‏מצא פחית שמן לווייתנים חרוכה
‏בהריסות הכנסייה.
‏שמן לווייתנים? זה מגוחך.
‏אבא שלי השתמש בו בסירות שלו כשהייתי ילדה.
‏זה בעיקר מעלה עשן ומסריח כהוגן.
‏יכול להיות, אבל הוא חושב ‏שכך הציתו את השרפה.
‏ולמיטב ידיעתי, ‏אני היחידה בעיר שמשתמשת בזה.
‏ובכל זאת,
‏מי שחושב שאת מסוגלת להצית שרפה ‏צריך לבדוק את השפיות שלו,
‏כולל השוטר תורנטון.
‏הלוואי שהייתי יכולה להתנער מהתחושה ‏שמשהו רע עומד לקרות.
‏למה את עדיין ערה?
‏אני לא מצליחה להירדם. ‏-למה לא?
‏מה הכוונה ב"להצית שרפה"?
‏לשרוף משהו בכוונה. למה את שואלת על זה?
‏שמעתי את אימא ואת גברת תאצ'ר מדברות.
‏היא אמרה שהשוטר ג'ק חושב שהיא ‏השתמשה בשמן הלווייתנים המסריח הזה
‏שהציתו באמצעותו את השרפה בכנסייה.
‏אני מפחדת, גייב. ‏מה אם ייקחו מאיתנו את אימא?
‏השוטר. ‏-מר גאוון.
‏אני מאמין שאתה מכיר את מר ספורלוק, ‏ראש מערך האבטחה שלי.
‏כן, דרכינו הצטלבו כמה פעמים.
‏תודה. ‏-אם היינו קרובים יותר בגיל,
‏ייתכן שדרכינו היו אפילו מצטלבות באקדמיה.
‏אתה היית שוטר רכוב? ‏-לא, לא הנחתי לזה להגיע רחוק כל כך.
‏אחרי שהשלמתי חצי מהאימונים, החלטתי למצוא ‏עבודה אמיתית בסוכנות "פינקרטון".
‏שמעתי שאתה נחוש לפתוח מחדש חקירה
‏בנוגע לשרפה בכנסייה.
‏לא הייתי מגזים. ‏עדיין יכול להיות שזו הייתה תאונה.
‏אבל אני יכול להגיד ‏שמצאתי מידע חדש שצריך לבחון.
‏נראה שאתה בודק דגימות שמן, אני צודק?
‏אודיע לך כשאדע.
‏ומה שאני יודע
‏הוא שכנסייה שנקנתה ומומנה ‏על ידי חברת הכרייה "פסיפיק נורתווסט"
‏נשרפה עד היסוד חודש לאחר אסון במכרה.
‏זה נראה לי חשוד. ‏-גייב.
‏אתה באמת חושב שאימא שלי שרפה את הכנסייה?
‏כדאי שנדבר על זה אחר כך. ‏-לא!
‏אני רוצה לדעת את האמת.
‏האמת היא שאני שואל אותה שאלות.
‏זה הכול בינתיים. ‏-אתה יכול להבטיח לי שהיא לא חשודה?
‏לא. לצערי, לא.
‏אם תנסה לקחת אותה מאיתנו, ‏אני נשבע באלוהים שאני אלחם בך.
‏אני לא מקנא בך, השוטר.
‏אבל אם אתה מאמין שהאישה הזו, ‏מונטגומרי, חשודה,
‏למה עוד לא עצרת אותה?
‏בניגוד לחקירה המקורית של מר ספורלוק,
‏אני מעדיף להיות יסודי יותר ‏לפני שאני מאשים אלמנה
‏עם שלושה ילדים בעברה פלילית.
‏אם כך, אנחנו מבינים זה את זה.
‏אם היא אכן הפושעת,
‏אני רוצה אותה מאחורי הסורגים ‏עד שתוכל להתייצב בפני שופט.
‏מה היא תעשה, תברח?
‏אם היא אשמה, למה לא?
‏לא, אני לא יודע מה היא תעשה בנסיבות כאלה,
‏אבל העיר הזו שייכת לחברה,
‏ואני צריך לשמור על הסדר ‏או שכל המערכת תתפרק.
‏אנחנו לא יכולים לאפשר לאזרחים להתרוצץ
‏ולשמור על הצדק בגרסתם המעוותת.
‏אנחנו יכולים להסכים על זה, נכון?
‏אנחנו יכולים.
‏אבי. ‏-גברת מונטגומרי.
‏תודה לאל שאליזבת מצאה את הילדה הקטנה הזו.
‏כן, אכן כן. ‏-שובה של רוזלין הוא ברכה.
‏טוב, תעלומה אחת פוענחה.
‏תפעילו את הדמיון.
‏תחשבו על מה שסיימון פרייזר ואנשיו ‏ודאי הרגישו,
‏כשבילו חורף שלם בשטח, רחוק כל כך מביתם.
‏את יכולה לספר לי על הציור שלך, רוזלין?
‏זה מה שהחוקרים ראו כשעברו סוף סוף את ההר.
‏זה מוצא חן בעינייך?
‏זה מקסים. בדיוק כמו הקול שלך.
‏אני מתנצל על ההפרעה, ‏אני צריך רק רגע מזמנך.
‏זה חשוב.
‏תמשיכו בציורים, ילדים, אני כבר חוזרת.
‏אני מקווה שיש לך סיבה טובה ‏לקטיעת השיעור שלי, השוטר.
‏אני מצטער, אבל אני צריך לדבר איתך ‏וזה לא סובל דיחוי.
‏אם כך, יש לך זמן לדבר איתי עכשיו? ‏-רק ניסיתי לעזור לקאט.
‏בכך שהאשמת אותה בהצתה?
‏לא, בכך שניסיתי לשלול אותה כחשודה,
‏אבל מתברר שזה לא קל.
‏אם כך, נסה להפעיל היגיון בריא.
‏למה אתה חושב שזו לא הייתה סתם תאונה?
‏אני לא שולל את האפשרות הזו לגמרי,
‏אבל יש ראיות מפלילות נגדה, אליזבת.
‏אני בטוחה שאתה לא מאמין שהיא ‏הייתה מסכנת את רווחת ילדיה
‏באמצעות מעשה טיפשי כל כך.
‏לכן אני זקוק לעזרתך.
‏אני רוצה לשאול את הילדים שלה כמה שאלות.
‏לא. לא. ‏-תקשיבי, אין איש בעיר הזו
‏שיכול לאמת את מקום הימצאה של קאט ‏בערב השרפה.
‏אולי הילדים שלה יוכלו לעשות זאת.
‏אבל אם היא תהיה איתם בחדר, ‏לא אוכל לאמת את הגרסה שלה מבחינה משפטית.
‏בשום פנים ואופן לא.
‏אליזבת.
‏תקשיבי לי, היא עלולה להיות בצרות צרורות.
‏אם את רוצה שיהיה לי סיכוי ‏לשלול אותה כחשודה,
‏אני זקוק לעזרתך.
‏אתה חושב שהיא כעסה? ‏-כן.
‏גברת תאצ'ר, אנחנו בצרות? ‏-מובן שלא.
‏השוטר ג'ק רק רוצה לשאול אתכם ‏כמה שאלות, זה הכול.
‏למה הוא לא יכול לשאול את כולנו יחד?
‏אני מניחה שצריך לחשוב על זה ‏כעל משחק שהוא אוהב לשחק.
‏זה לא נראה כמו משחק מהנה במיוחד.
‏גייב?
‏אחיך אמר שהוא לא יודע לאן אימא שלכם הלכה
‏בערב שבו הכנסייה נשרפה.
‏זה מה שגם אתה הבנת?
‏היא רק אמרה שהיא רוצה להיות לבד. ‏זה לא אומר שהיא הציתה את השרפה.
‏שלושתכם הלכתם לטקס ההנצחה בכל זאת, ‏בלי אימא שלכם?
‏היא שלחה אותנו עם אביגייל סטנטון.
‏אז מה? ‏-גייב.
‏היא הייתה בבית כשחזרתם?
‏לא. היא חזרה רק מאוחר, ‏אחרי שכבר הלכנו לישון.
‏אביגייל נשארה איתנו עד שהיא הגיעה.
‏זה כל מה שאני יודע.
‏סיימנו פה כבר?
‏כן.
‏שלום, אמילי.
‏שבי.
‏יש כמה דברים שאני מנסה לברר.
‏את חושבת שתוכלי לעזור לי?
‏אנסה. ‏-יופי.
‏את זוכרת טקס הנצחה מיוחד מלפני זמן מה?
‏עם הרבה נרות יפים וסיפורים ‏על האנשים שנפגעו במכרה?
‏כמו אבא שלי?
‏כן. כן, כמו אבא שלך.
‏אבל אימא שלך לא הלכה לטקס, נכון?
‏את יודעת למה?
‏מעניין לאן היא הלכה במקום לטקס. ‏-אני לא יודעת.
‏כשהיא חזרה הביתה למחרת בבוקר,
‏שאלתי אותה, אבל היא ‏הייתה עייפה מדי ולא אמרה לי.
‏רגע, את מתכוונת לכך ‏שהיא חזרה מאוחר בלילה, נכון?
‏לא, השמש זרחה כשהיא חזרה הביתה, ‏ואימא נכנסה איתי למיטה.
‏אמילי, את בטוחה? חשבי היטב.
‏כן, גם התרנגול קרא.
‏טוב, תודה לך. תודה רבה על שעזרת לי.
‏אכפת לך לחכות בחוץ עם האחים שלך?
‏צדקתי בכל התשובות, גברת תאצ'ר?
‏האמת היא תמיד התשובה הנכונה, אמילי. ‏היית בסדר גמור.
‏קאט מסתירה משהו.
‏מאוחר בלילה או למחרת בבוקר, מה זה משנה?
‏מתברר שזה משנה מספיק ‏כדי שהיא תשקר בקשר לזה,
‏והתפקיד שלי הוא לברר למה.
‏טוב, אני באה איתך.
‏נראה לי שלא. הסמכות שלך נגמרת בכיתה.
‏אם אתה עומד לחקור אישה חפה מפשע ‏וחברה שלי על לא עוול בכפה,
‏אני אהיה שם.
‏גברת מונטגומרי, זו ההזדמנות ‏האחרונה שלך להגיד לי את האמת.
‏שני הבנים שלך אומרים שאמרת להם ‏שחזרת הביתה מאוחר בלילה, בערב טקס ההנצחה,
‏אבל אמילי אומרת שחזרת רק למחרת בבוקר.
‏מה באמת קרה?
‏לא שרפתי את הכנסייה, ג'ק.
‏אני יכולה להסביר איפה הייתי...
‏אימא? מה הוא עושה פה?
‏חזור פנימה, גייב. בבקשה.
‏לא, רק אחרי שתגידי לי מה קורה פה.
‏את יכולה להשגיח עליהם, בבקשה?
‏כמובן. ‏-טוב.
‏תחזרו פנימה עם גברת תאצ'ר, טוב?
‏היא תעזור לכם בשיעורי הבית. ‏-קדימה, תביאו את חוברות הקריאה.
‏גייב, גם אתה. ‏-לא.
‏אני מצטערת, השוטר,
‏אני לא יכולה לדבר על זה כרגע.
‏אם כך, נמשיך לדבר על זה במשרד שלי,
‏אם ככה את רוצה לעשות את זה.
‏אתה עוצר אותה? ‏-תירגע, גייב.
‏אני רק לוקח אותה למשרד שלי ‏כדי לשאול אותה כמה שאלות.
‏זה בסדר.
‏לא!
‏אתה מנסה לעצור אותה, ‏אתה לא יכול לעשות את זה!
‏אני שונא אותך.
‏גבריאל, בבקשה, תפסיק! ‏תפסיק, אני צריכה שתקשיב לי.
‏לא, אימא, לא עשית כלום, אל תלכי איתו!
‏אני יודעת, אני רק צריכה לענות ‏על כמה מהשאלות שלו, בסדר?
‏ואני צריכה שתהיה מבוגר עכשיו
‏ושתהיה חזק, בסדר?
‏טוב. בסדר?
‏אצא לשם מיד ואבדוק את הגרסה שלך.
‏אם היא תאומת, זה לא יימשך זמן רב.
‏אני מבטיח.
‏אם כך, אתה עדיין לא מאמין לי?
‏אחד מסוכני "פינקרטון" ישגיח על המקום
‏עד שאחזור. ‏-מי מהם?
‏זה משנה?
‏כל מה שמשנה לי הוא שאוכל ‏לחזור הביתה, לילדים שלי.
‏זה מקאט.
‏זה בשביל הילדים שלה.
‏עצרת אישה חפה מפשע לעיני בנה.
‏למה, ג'ק? ‏-נתתי לה די והותר הזדמנויות לדבר.
‏היא לא דיברה איתי עד שהגענו לבית הכלא.
‏אני עומד לעזוב את העיר ‏כדי לאמת את הגרסה שלה.
‏זה עשוי לטהר את שמה. ‏-אם כך, למה עצרת אותה מלכתחילה?
‏למה לא הנחת לה ליהנות מהספק?
‏כי מוטלת עליי האחריות ‏להעניק לכולם יחס שווה,
‏בין אם מדובר בקתרין מונטגומרי ‏או בהנרי גאוון.
‏היא לא עשתה את זה.
‏ייתכן שאת צודקת,
‏אבל תופתעי לגלות מה אנשים מסוגלים לעשות
‏כשכואב להם, או כשהם כועסים.
‏אני מקווה שזה לא המקרה.
‏אני מקווה שאצליח לאמת את הגרסה שלה, ‏אבל את צריכה להתאזר בסבלנות.
‏סמכי עליי. תני לי לעשות את העבודה שלי.
‏אם כך, אל תיתן לי לעכב אותך.
‏הן לא נראות טוב.
‏מה זה? ‏-אלה הלחמניות של אימא שלכם.
‏נצמדתי למתכון שלה בדיוק.
‏חבל שאימא לא פה. ‏הלחמניות שלה היו שקטות לחלוטין.
‏טוב, הנה, ‏אולי תוכלו לרכך אותן באמצעות הרוטב.
‏או פטיש הריסה.
‏טוב, בבקשה.
‏ילדים, אני מצטערת כל כך.
‏אני לא רעב. מה הטעם באוכל בכלל?
‏טוב, ילדים, עד כאן להיום. אתם משוחררים.
‏אל תשכחו להכין שיעורי בית!
‏אלברט.
‏מה קרה? ‏-לא קרה כלום, גברתי.
‏פשוט...
‏יש לי משהו קטן בשבילך.
‏אלוהים אדירים.
‏זה לא מוצא חן בעינייך?
‏זה מקסים.
‏ויקר מדי.
‏אלברט, אני מצטערת מאוד, ‏אבל אני לא יכולה לקבל את זה.
‏למה לא?
‏כי זה יותר מדי. איך השגת את זה?
‏ובכן, אני...
‏תגיד לי את האמת, בבקשה.
‏מצאתי את זה כשדגתי בנחל.
‏חטפתי את זה.
‏אני לא יודעת מי יכול להיות רשלן כל כך.
‏נראה לי שזה היה מר ספורלוק.
‏נראה לך?
‏טוב, הוא אמר לי שאם מצאתי את זה, ‏הוא ייתן לי אולר בתמורה לזה.
‏הוא יודע שכולם קוראים לי "כיסים"
‏ושאני אוהב למצוא דברים ולשמור אותם אצלי.
‏מר ספורלוק, סוכן "פינקרטון"? ‏-כן, גברתי.
‏אני מניח שהוא ראה אותי ‏מסתכל עליו ליד הנחל,
‏והוא אמר לי שהשרשרת נפלה מהכיס שלו
‏ושהוא איבד אותה.
‏אני מניח שהייתי צריך לתת לו אותה, ‏אבל כבר יש לי אולר,
‏והיא יפה כל כך.
‏ואת יפה כל כך.
‏אני מעריכה את הנדיבות שלך, באמת.
‏אבל אני בטוחה שהיא חסרה למר ספורלוק מאוד.
‏אולי אחזיר לו אותה, כדי להרגיע אותו?
‏פשוט...
‏ידעתי שהוא היה עשיר פעם,
‏ולכן כשמצאתי את זה, חשבתי שתעריכי את זה.
‏אפשר לגלות לך סוד קטן, אלברט?
‏לבנות לא אכפת אם המתנה יקרה,
‏אפילו לא לבנות שהיו עשירות פעם. ‏-באמת?
‏אכפת לנו מכך שהמתנות באות מהלב.
‏כמו המתנה הזו. ‏-אני עשיתי את זה!
‏אם כך, ניכר שאתה לא זקוק לעצתי.
‏אתה כבר יודע איך לתת מתנות מהלב.
‏אתה תסב לאישה צעירה כל שהיא ‏אושר רב יום אחד,
‏בדיוק כפי שהציפור הזו שימחה אותי.
‏כעכים, עוגיות זנגוויל, בשר מיובש,
‏נראה שאתם עורכים מסיבה. ‏-אימא שלנו בכלא.
‏נלך לבקר אותה לפני ארוחת הערב.
‏אני מצטער, לא שמעתי.
‏השוטר ג'ק חושב שאימא שרפה את הכנסייה,
‏אבל אנחנו יודעים שהיא לא.
‏מגיע לה משהו שיעודד אותה. ‏-אני מסכימה.
‏תוסיף תריסר מקלות ליקוריץ. ‏-כן, בוודאי, כן.
‏גברת תאצ'ר, בדיוק שמענו על קאט.
‏זה ממש בלתי מתקבל על הדעת. ‏-כן, נכון.
‏אני בטוחה שהכול יסתדר בקרוב,
‏ושהיא תחזור הביתה, למקומה הראוי.
‏מובן שהיא תחזור.
‏כמה חבל. הילדים המסכנים האלה.
‏ישבתי בשיעור התנ"ך שלה בכל ימי ראשון האלה,
‏והיא זו שהציתה את השרפה?
‏זה ממש מדהים אותי. ‏אני לא מאמינה שהיא עשתה את זה.
‏הכתובת על הקיר.
‏היא היחידה שאנחנו זוכרים ‏שלא הייתה בטקס ההנצחה.
‏גייב?
‏גייב!
‏אתה לא יכול להיכנס לשם! ‏-עשית את זה, נכון?
‏בבקשה, תן לנו רגע.
‏שרפת את הכנסייה.
‏זו הסיבה שלא רצית לדבר על זה מולנו.
‏אנחנו הולכות. נתפלל שהכול יסתדר במהרה.
‏טוב, תודה שבאתן.
‏תגידי לי, אימא! שרפת את הכנסייה?
‏גבריאל, אתה יודע שלא הייתי ‏עושה דבר כזה בשום אופן!
‏אם כך, למה את משקרת?
‏אני יודעת שקשה לך להתמודד עם זה.
‏אני צריכה שתסמוך עליי רק עוד קצת, בסדר?
‏איך ייתכן שאתה עדיין ורוד?
‏אתה לא אמור להיות ורוד. תתבשל! ‏רק אל תישרף לי שוב.
‏רק רגע!
‏אני באה!
‏ערב טוב, גברת תאצ'ר. ‏-האב אנדרסון, היכנס בבקשה.
‏רק באתי לבדוק אם הילדים מחזיקים מעמד.
‏עד כמה שניתן לצפות מהם,
‏אבל מובן שהם צריכים את אימא שלהם בבית.
‏אני מבין.
‏לקאט ולי אמנם יש חילוקי דעות,
‏אבל כשמדובר ברווחתם של הצעירים האלה,
‏זה כבר עניין אחר לגמרי.
‏אמרתי לך להחזיר לי את זה! עכשיו!
‏תן לי את זה! ‏-כן! אני רוצה את זה!
‏עכשיו! אני רוצה את זה!
‏בחיי... אני צריכה... ‏-אני יכול לחזור בפעם אחרת.
‏סלח לי.
‏אתה מתפלל למעננו, אדוני?
‏כמובן, ילדתי. ‏-תודה.
‏מוטב שאלך.
‏ילדים, בואו הנה!
‏זה מספיק.
‏גברת תאצ'ר, מצאתי את השרשרת של אימא.
‏ודאי התבלבלת, מותק. ‏השרשרת הזו שייכת למישהו אחר.
‏התכוונתי להחזיר אותה מחר.
‏לא, האיש שרצה להתחתן עם אימא ‏נתן לה אותה, אחרי שאבא מת.
‏מי רצה להתחתן עם אימא? ‏-מר ספורלוק.
‏חשבתי שלא אראה אותה יותר.
‏למה לא אמרת משהו ‏עלייך ועל מר ספורלוק קודם?
‏לא חשבתי שזה חשוב.
‏הוא היה מעוניין במערכת יחסים ‏הרבה יותר ממני.
‏קאט, ג'ק האשים אותך אתמול בכך ‏שאת מסתירה משהו, ואני הגנתי עלייך.
‏אני מניחה שתגלי את האמת בקרוב.
‏בבקשה.
‏בעלי ג'ו היה אדם טוב, אליזבת.
‏הוא היה אב נפלא.
‏אבל הוא עשה... טעויות.
‏הייתה לו חולשה,
‏כזו שהוא התבייש בה מאוד, ‏ושהילדים לא ידעו עליה.
‏איש לא ידע על זה. ‏-אני לא מבינה.
‏הוא נהג... להמר.
‏הוא שיחק בקלפים ‏עם כמה מהגברים בעיר הסמוכה.
‏הוא היה מנצח לעתים קרובות, ‏אבל מפסיד לעתים קרובות עוד יותר.
‏הוא רדף כל הזמן אחרי הניצחון הגדול ‏שיוציא אותנו מחובות.
‏אי אפשר היה לדבר איתו על זה, ‏ולא יכולתי למנוע ממנו ללכת.
‏אלוהים.
‏הוא חפר לעצמו בור עמוק מאוד.
‏היה סוכן הימורי קלפים שראה אדם נואש,
‏ופשוט נתן לו עוד ועוד אשראי.
‏שבוע אחרי האסון במכרה,
‏האיש הזה הגיע ודרש את כספו.
‏הסברת לו שבעלך נפטר ‏ושהוא לא יכול לשלם את ה...?
‏זה לא עניין אותו. ‏הוא רצה את מה שחייבים לו.
‏לא ידעתי מה לעשות.
‏לא יכולתי לפנות לחברים שלי, התביישתי,
‏וג'ו היה אדם טוב.
‏לא היה סיכוי שאתן לתושבי העיר הזו ‏לחשוב עליו דברים רעים.
‏ואיך ספורלוק נכנס לתמונה?
‏הוא היחידי שידע.
‏הוא שיחק קלפים עם אותם אנשים, עם ג'ו.
‏הוא ידע שאני בצרה.
‏הוא בא אליי והציע לעזור.
‏הוא אמר שהוא יפרע את החוב
‏אם רק... אהיה נחמדה אליו.
‏הו, לא.
‏הוא ניצל את הדאגה שלי לילדים שלי.
‏הוא באמת חשב שאני חלשה מספיק כדי...
‏אני מצטערת כל כך.
‏והוא ניסה לתת לי את השרשרת הזאת ו...
‏ובכן, התגובה שלי הייתה נוקשה. ‏רתחתי מזעם.
‏אמרתי לו שאני מעדיפה לגור באוהל ‏ולגווע ברעב לפני ש...
‏זרקתי עליו את השרשרת בעוצמה כזו, ‏שהיא נפלה לנחל.
‏הוא כעס מאוד.
‏לכן הוא שילם לאלברט ביקלי ‏כדי שיחפש את השרשרת ליד הנחל.
‏ומה באשר לסוכן ההימורים?
‏זה דרש זמן מה, ‏השתמשתי בחלק מקצבת המוות של ג'ו
‏וביליתי לילות לבנים רבים בייצור נרות,
‏אבל החזרתי את הכסף בסוף, ‏בכוחות עצמי בלבד,
‏בערב טקס ההנצחה.
‏נסעת לשם כדי לפרוע את החוב?
‏כן. ג'ק מנסה לאתר את סוכן ההימורים,
‏ואני מתפללת שהוא יאמת את הגרסה שלי.
‏אני לא מבינה, למה לא אמרת את זה מלכתחילה?
‏למה לא אמרת את האמת ונמנעת מכל זה?
‏כי אני לא היחידה שהעריצה את בעלי, אליזבת.
‏הילדים שלי...
‏הילדים שלי כבר איבדו כל כך הרבה,
‏לא יכולתי להניח להם לאבד ‏גם את הזיכרון החיובי מאבא שלהם.
‏אני פשוט... ‏-אני מבינה.
‏אבל מה אם ג'ק לא יצליח למצוא אותו?
‏או מה אם הוא לא יאמת את הגרסה שלך?
‏לא בטוח שהוא יסכים להודות ‏שהפעיל לחץ על אלמנה
‏כדי שתפרע את החוב של בעלה.
‏אצטרך להסתכן בכך.
‏אם כך, את מעדיפה לשמור את הסוד של בעלך,
‏אפילו אם הדבר ידרוש ממך ‏לעמוד לדין בגין פשע שלא ביצעת?
‏לא חשבתי רחוק כל כך.
‏אני מקווה שלא תצטרכי.
‏מר ספורלוק?
‏מר ספורלוק! זו אליזבת תאצ'ר.
‏גברת תאצ'ר?
‏מה מביא אותך עד לכאן? ‏-באתי להחזיר את זה.
‏קאט מונטגומרי.
‏מקרה מצער של אהבה כושלת, לצערי.
‏לבי נשבר בשנית ‏כשאני רואה אותה בתסבוכת שנקלעה אליה,
‏בגלל עניין הכנסייה הזה.
‏גם לבי נשבר מזה.
‏טוב, תודה על שהחזרת את זה. ‏-שיהיה לך יום טוב.
‏שמן לווייתנים.
‏את פשוט לא שולטת בעצמך, מה? ‏-אתה עשית את זה, נכון?
‏יצרת בעיה בעבורי, גברת תאצ'ר.
‏שתלת את הפחית הזו בכנסייה אחרי השרפה, ‏כדי להפליל את קאט.
‏לקחת את הפחית מהמחסן שלה ושרפת אותה פה.
‏תפסיקי לדבר. ‏-היא אישה חפה מפשע!
‏לא הייתה לך זכות! ‏-מספיק!
‏אין לך זכות לשפוט אותי.
‏הצעתי להציל אותה ואת הילדים האלה, ‏והיא דחתה אותי?
‏בבקשה, אתה לא מוכרח לעשות את זה.
‏ג'ק!
‏-את בסדר?
‏ג'ק!
‏הוא פגע בך? ‏-לא, אבל איך ידעת שאני פה?
‏כשחזרתי לבית הכלא, קאט אמרה לי ‏שאת הולכת לדבר עם ספורלוק.
‏הוא הפליל את קאט.
‏זה נגמר. בואי איתי.
‏"הילדים...
‏רצים..."
‏אימא!
‏את בבית. ‏-שלום, גייב.
‏אימא... אני מצטער.
‏לא, לא, לא, זה בסדר. ‏אני בבית עכשיו, זה כל מה שחשוב.
‏בוא הנה, אתה.
‏כמורה, אני נמשכת לאמת.
‏מספרים לא משקרים, ועובדות הן אכן עובדות,
‏אבל לפעמים עלינו לסמוך זה על זה,
‏כי האמת אינה תמיד כפי שהיא נראית לעין.
‏לפעמים, פחית שמן שנמצאה בשרפה ‏אינה כפי שהיא נראית לעין,
‏ולפעמים, האהבה מגיעה בדיוק בזמן ‏כדי להציל את חייכם.
‏תודה על כל התמיכה שלכם
‏במשך החוויה השערורייתית, ‏שמא נאמר, שעברה עליי לא מזמן.
‏אני באמת שמחה להיות פה איתכם היום.
‏ועכשיו, האב אנדרסון ‏רוצה להגיד לנו כמה מילים.
‏אקצר את דבריי, וכפי שרובכם יודעים, ‏הדבר מנוגד לאופיי.
‏קודם כול, לקאט,
‏אני מבקש את סליחתך.
‏האשמתי אותך בדבר נורא ‏כי קינאתי בך, למען האמת.
‏כעסתי כי איבדתי מאמינים ‏לטובת לימודי הדת שלך.
‏מתברר בסוף, כך אומר השוטר תורנטון,
‏שהכנסייה שלנו נשרפה ככל הנראה בטעות,
‏ועם זאת, אפשרתי לחשדות שלי להתפרע.
‏אסור לאיש להתנהג ככה,
‏ובטח שלא לכומר.
‏סלחי לי, בבקשה.
‏ועכשיו, לכולכם,
‏במשך החודשים הרבים האחרונים
‏לא הייתי הכומר שאתם זקוקים לו יותר מכול,
‏בעת המצוקה הזו.
‏במקום זאת, חשבתי יותר על ביטחוני האישי,
‏על השמירה על מקום עבודתי,
‏ואני מתנצל מעומק לבי על כך.
‏אני יכול רק לקוות
‏שעם הזמן, תמצאו את היכולת לסלוח לי.
‏אבי,
‏מזמן לא שמענו ממך דרשה.
‏אתה רוצה להוביל את התפילה הבוקר?
‏אשמח מאוד.
‏תהלים כ"ג.
‏תודה על שהצטרפת אליי לפיקניק, ג'ק.
‏אני מקווה שזה לא גורם לך אי נוחות.
‏ארוחת צהריים בחינם ‏אינה גורמת לי אי נוחות לעולם.
‏רק חשבתי שזה המעט שאני יכולה לעשות ‏כדי להפגין את אסירות התודה שלי
‏על התקרית הקטנה ההיא עם מר ספורלוק.
‏את מתכוונת לתקרית הקטנה שבה הצלתי את חייך?
‏כן, זו.
‏אין צורך להודות לי.
‏הייתי עושה אותו הדבר ‏למען כל תושב אחר בקול ואלי.
‏הבנתי. מובן שהיית עושה זאת. ‏לא הייתי מצפה לפחות.
‏אבל כורה אפרורי בעל זקן בן שלושה ימים
‏שמזנק לזרועותיי היה נעים קצת פחות.
‏אני מקווה שאתה אוהב כריכי בשר צלוי. ‏-כן.
‏טוב, כל דבר עם בשר יתקבל בשמחה, תודה.
‏למען האמת, אני לא הטבחית הטובה בעולם.
‏נראה שנולדתי ללא הכישרון המסוים הזה.
‏אולי כבר שמעת את השמועה הזו ברחבי העיר.
‏לא.
‏סליחה.
‏נראה שיש לנו אורח בלתי מוזמן.
‏מה? ‏-עכביש.
‏עכביש?
‏בבקשה?
‏סליחה.
‏אין בעיה.
‏לא כדאי לנו להפוך את זה להרגל.
‏בשום פנים ואופן לא.
‏תרגום כתוביות: ענת שפירא